**«Педагогикалық қарым-қатынас» тренингі**

**Мақсаты:** Ұжымның ауызбіршілігін дамыту, бір-бірімен жағымды қарым-қатынас орнату. Көңіл-күйлерін көтеріп, жағымды эмоционалды жағдай қалыптастыру.

 Ұжымның көңіл-күйін анықтауға арналған жедел диагностика. Әр мұғалім өзіне ұнаған түсті таңдайды. Әр түс белгілі бір көңіл-күйді білдіреді.

 Сары түс – жағымды жағдай

 Қызыл түс – зор шаттық, қатты қуану

 Оранжевый - қуанышты

 Көк түс – уайым, көңілсіздік

 Жасыл түс – тыныштық

 Фиалетовый - мазасыздықтың белгісі

 Қара түс - жайсыздық, барлығы жаман

 Ақ түс – немқұрайлылық

 **«Паровоз» қозғалмалы ойыны**

 **Мақсаты:** Ұжымның бір-біріне деген сенімділігін арттыру.

**Сипаттамасы:** Қазір сіздер кішігірім саяхатқа аттанасыздар. Көздеріңізді жұмып, жолсеріктің артынан біріңізден кейін біріңіз тұрыңыздар. Әр адам алдында тұрған адамның иығынан ұстайды. Жолсеріктің тапсырмасы: саяхатты қызықты өткізу. Және ол өзінің қиялымен қай жерде жүргендерін, не көргендерін айтып тұрады. Және әр жүрген жерінде басқаларға қалай жүру керектігін үйретеді. Мысалы: мына жерде өзен ағып жатыр, секірейік. Далада жел соға бастады бір-бірімізге жақындайық.

 **Сахналау**. Алдымен мұғалімдерді санау арқылы 4 топқа бөлеміз.

Әр топ карточкаларды таңдайды. Карточкадағы берілген тапсырманы әр топ сахналайды. Сахналау барысында тек мимика арқылы көрсетеді. (Мұғалімдердің шығармашылық қабілеттері сыналады). Шарты: топтағы барлық адам қатысуы тиіс.

1. Ормандағы өмірден үзінді. Ормандағы өмір қандай?
2. Көктем келді. Табиғат оянды. Көңіл-күй көтерілді.
3. Би кешіндегі жасөспірімдер.
4. Сіздің тобыңыз «Предапортэ» мода көрсету алаңында...
5. Қорытынды. Түстер бойынша мұғалімдердің көңіл-күйін айтып, ұжымдағы басым көңіл-күйді анықтау.

 **«Менің менім» жаттығуы**

**Үнемі болғым келеді Менің Бұдан да гөрі болғым келеді**

 **Менім**

 ақылды,

сәнді, денсаулығы мықты

табысты, және т.б

жақсы көңіл-күйде

 **Азайтқым келеді**

 Жанжалқойлықты

 ұялшақтықты

 және т.б.

**«Күтілмеген бақ» жаттығуы**

 **Мақсаты**: **жұмысы көп болып, не істерін білмей жүрген, ісін ең бірінші неден бастарын білмеген адамға арналған жаттығу.**

 3-4 рет терең дем алыңыз да көзіңізді жұмыңыз. Сіз бір үлкен зәулім қамалдың ішінде серуендеп жүрмін деп елестетіңіз. Барқытпен қапталған биік қабырға мен ондағы ағаш есікті көресіз. Есікті ашқан уақытта, қараусыз қалған баққа тап боласыз. Бұл бақ бұрындарда керемет болатын, ал қазір ешкім оны баптамайды. Өсімдіктер өсіп, арам шөптер қаптап, тіпті жер де көрінбей соқпақтардың бар жоғы да белгісіз болып қалған.

 Бақтың кез-келген жерінен бастап арам шөптерін жұлып, ағаштардың ескірген бұтақтарын кесіп, кейбір ағаштарды қайтадан егіп, оларды суарып, яғни бақты сол баяғы қалпына келтіру үшін мүмкіншілікті жасайтыныңызды көз алдыңызға елестетіңіз.....

Біраз уақыттан соң тоқтатыңыз да, сол тұста өзіңіздің не сезгеніңізге көңіл аударыңызшы...

 Қандай сезімде болдыңыз саралап болсаңыз, 3-4 рет терең дем алыңыз да көзіңізді ашыңыз.

 Егер бір нәрсе жасауды бастасаңыз, өмірде оны жалғастырып алып кетуге болатындығын сезініңіз.

**Жаттығу «Сілкіп тастау»**

**Мақсаты:** Бойымыздағы ауыртпалықты сілкіп тастау;

**Нұсқау:**Қатысушылар орындарынан тұрып, бір-бірінен алысырақ орындарына ыңғайлы орналасып, топ басқарушының айтқанын қайталайды.

* Қолымызды барынша үш рет сілкиміз;
* Қолымызды білегімізбен қоса сілкиміз;
* Иғымызды қоса барынша қаттырақ үш рет сілкиміз;
* Басымызды яғни бетіміздегі бұлшық етімізді қимылдата сілкиміз, даусымызды шығарсақта болады;
* Аяғымыздың ұшын сілкиміз;
* Аяғымызды толық барынша үш рет сілкиміз;

**«Жақсы сөздер айту» жаттығу**

 Қатысушылар шеңбер бойында тұрып бір-біріне допты лақтыру арқылы жақсы тілектерді айтып, алдағы уақытта қызметтеріне сәттілік тілейді.

Бүгінгі тренингтен алған әсерлерін ортаға салады.

 Құрметті ұстаздар! Уақыттарыңызды бөліп, тренингке белсенді қатысып, ой бөліскендеріңізге алғыс білдіреміз! Жұмыстарыңызға табыс, отбасыларыңызға амандық тілейміз!Сау болыңыздар!